CELEX: 62014TN0487
Language: hu
Date: 2014-06-27 00:00:00
Title: T-487/14. sz. ügy: 2014. június 27-én benyújtott kereset – CHEMK és KF kontra Bizottság

25.8.2014   
            
            
               HU
            
            
               Az Európai Unió Hivatalos Lapja
            
            
               C 282/49
            
         2014. június 27-én benyújtott kereset – CHEMK és KF kontra Bizottság
   (T-487/14. sz. ügy)
   2014/C 282/64
   Az eljárás nyelve: angol
   
      Felek
   
   
      Felperesek: Chelyabinsk electrometallurgical integrated plant OAO (CHEMK) (Cseljabinszk, Oroszország) és Kuzneckie ferrosplavy OAO (KF) (Novokuznyeck, Oroszország) (képviselik őket: B. Evtimov és M. Krestiyanova, ügyvédek)
   
      Alperes: Európai Bizottság
   
      Kérelmek
   
   A felperesek azt kérik, hogy a Törvényszék:
   
               —
            
            
               semmisítse meg a Kínai Népköztársaságból és Oroszországból származó ferroszilícium behozatalára vonatkozó végleges dömpingellenes vámnak az 1225/2009/EK tanácsi rendelet (1) (az alaprendelet) 11. cikkének (2) bekezdése szerinti hatályvesztési felülvizsgálatot követő kivetéséről szóló, 2014. április 9-i 360/2014/EU bizottsági végrehajtási rendeletet (a megtámadott rendelet) (HL L 107., 13. o.);
            
         
               —
            
            
               az Európai Bizottságot kötelezze az eljárás költségeinek viselésére.
            
         
      Jogalapok és fontosabb érvek
   
   Kerestük alátámasztása érdekében a felperesek három jogalapra hivatkoznak.
   
               1.
            
            
               Első jogalap: az alaprendelet 2. cikke (9) bekezdésének téves értelmezéséből eredő téves jogalkalmazás, és/vagy nyilvánvaló mérlegelési hiba a Bizottság azon megállapításával összefüggésben, hogy az egyazon gazdasági egység irreleváns a számtanilag képzett exportárnak (ideértve az exportár kiigazításait is) az alaprendelet 2. cikkének (9) bekezdése alapján történő számítása során, továbbá az ebből következő azon megállapítással összefüggésben, hogy az RFA International összes értékesítési, általános és igazgatási költsége, valamint nyeresége tekintetében a CHEMK Group számtanilag képzett exportárából történő teljes levonás volt indokolt. Amennyiben a Bizottság a fenti megállapításokat adott esetben a felperesek által az egyazon gazdasági egység fennállásával kapcsolatban megfogalmazott állítások elutasítására alapította, a felperesek azt állítják, hogy ez az elutasítás szintén téves jogalkalmazásnak és/vagy nyilvánvaló mérlegelési hibának minősül.
            
         
               2.
            
            
               Második jogalap: az alaprendelet 11. cikke (10) bekezdésének megsértése, valamint az alaprendelet 11. cikke (9) bekezdésének ehhez kapcsolódó megsértése azzal összefüggésben, hogy a Bizottság a dömpingellenes vámot levonta a felperesek számtanilag képzett exportárából. Az alaprendelet 11. cikke (9) bekezdésének megsértése abból ered, hogy a Bizottság annak mérlegelése során, hogy a vámot megfelelően tükrözi-e a viszonteladói ár, olyan új módszert alkalmazott, amely eltért a legutóbbi időközi felülvizsgálat során alkalmazott azon módszertől, amely a felperesekkel szemben hatályban lévő vámot eredményezte.
            
         
               3.
            
            
               Harmadik jogalap: az Oroszországból származó behozatallal összefüggő káros dömping megismétlődésének állítólagos valószínűségét illetően a Bizottság által tett megállapítások a tényekre és a bizonyítékokra vonatkozó számos nyilvánvaló mérlegelési hibát tartalmaznak.
            
         
      (1)  Az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendelet (HL L 343., 51. o.).